John Vanbrugh

John Vanbrugh (24. jaanuar 1664 (ristitud) – 26. märts 1726) oli Inglise arhitekt ja näitekirjanik, keda tuntakse kõige paremini Blenheimi palee ja Howardi lossi kujundajana. Ta oli üks barokiliikumise juhtfiguure. 

Ta kirjutas ka kaks kuulsat restauratsioonikomöödiat: “Tagasilangus ehk voorus ohus” (1696) ja “Provotseeritud naine” (1697). Tema karjäär kirjanikuna oli skandaalne, kuna tema näidendites olid seksuaalsed alatoonid ja üldiselt olid tema poliitilised vaated radikaalsemad kui mõnel teisel. 

Vanbrugh oli kogu oma elu mitmes mõttes radikaal tema kirjutistest kuni tema poliitiliste tegudeni. Noore mehena osales ta skeemis kukutada James II, et saada William III troonile, et kaitsta Inglise parlamentaarset demokraatiat. Need ettevõtmised olid ohtlikud ning need viisid ta poliitvangina Pariisi Bastille vanglasse.

Elulugu 
Vanbrugh sündis Londonis 24. jaanuaril ning arvatavasti juba samal päeval ta ka ristiti. Vanbrugh oli rõivakaupmehe Giles Vanbrugh' ja ta naise Elizabethi, kes oli kaugelt seotud mitme aadliperekonnaga, neljas laps (kokku sündis 19 last) ja vanim ellujäänud poeg. Kuigi ta sündis Londonis, kolisid ta vanemad Chesterisse 1667. aastal, kus ta ka üles kasvas. Vanbrugh esmalt proovis karjääri teha kaupmehena ja 1683. aastal purjetas ta Indiasse Briti Ida-India Kompanii ettevõtte tegurina. 

See elu ei sobinud talle ega ka mitte tema lühike karjäär sõdurina 1686. aastal. Ta hoopis liitus aristokraatliku sugulase James Bertie, Abigdoni I krahvi majapidamisega. 1688. aastal reisis ta koos krahvi vennapojaga Prantsusmaale, kus ta arreteeriti ja veetis paar aastat vanglas, mille lõpuks ta oli tingimisi vabastatud. 1693. aastal naasis ta Inglismaale ning ta töötas mereväe ohvitserina.

1669. aastal alustas ta enda kirjutamiskarjääri, kui tema esimest näidendit “Tagasilangus ehk voorus ohus” esitati Drury Lane’is. Sel perioodil liitus ta ka Kit Kat Klubiga, kust pärinesid mitmed tema arhitektuuritellimused.

Looming 
Arvatakse, et Vanbrughil polnud akadeemilist arhitektuurialast õpetust. Tema kogenematuse kompenseeris tema eksimatu pilk perspektiivi ja detailide suhtes. Teda aitas ka tema töösuhe Nicholas Hawkmooriga. Hawksmoor oli Vanbrughi koostööpartner paljudes tema ambitsioonikamates projektides. Vanbrughi eelistatuim stiil oli barokk, mis oli levinud üle Euroopa 17. sajandi jooksul. Vanbrugh muutis Euroopa baroki peeneks ja lihtsamaks, see sai tuntud kui Inglise barokk.

Howardi loss 
Charles Howard, Carlisle’i kolmas krahv, Kit Kat Klubi liige, tellis Vanbrughi 1699. aastal, et projekteerida tema häärberit. Howardi lossi on kirjeldatud kui Inglismaa esimene tõeline barokkstiilis hoone ning see on ka Vanbrughi kõige euroopalikum barokkstiil, mida ta kasutas. 

Howardi lossil on dramaatiline müüritud kuppel. See oli ka esimene omataoline kuppel, mis oli Inglise eramajas. Fassaadid on täis rikkaliku kaunistusi, sealhulgas koronetid, šifrid ja vapid, friis merehobuste ja amorettidega ning nikerdis Dianast, mis on tehtud hugenottide Henri Nadauldi poolt. Põhjarinde nišše ja siluetti täitsid erinevad kujud ja urnid, et tekitada dramaatilist vaatepilti. Kahe rinde seinapiilarid olid erinevad: põhjas oli dooria stiilis ja lõunas oli korintose stiilis.

Blenheimi palee 
Marlborough hertsogi väed alistasid Blenheimis kuningas Louis XIV armee 1704. aastal. Riigi poolt sai ta autasuks Blenheimis maakoha. Marlborough valis arhitekti, kaas Kit Kat Klubi liikme Vanbrughi. Vanbrugh aga tööd üksi ei teinud, ta töötas jälle koos Nicholas Hawksmooriga.

Blenheimi palee on barokk arhitektuuri meistriteos, kuid seda peeti vanamoeliseks juba enne selle lõplikku valmimist. See on jäänud Vanbrughi teatraalse stiili parimaks väljenduseks, ühendades dramaatilist ja õhutatud massi, keerukama siluetiga, millel oli romantilisem ja maalilisem lähenemine. Teda inspireerisid ka Inglise keskaegsed kindlused. Ta soov oli, et hoone nimetataks Blenheimi lossiks. Teda inspireeris ka Christopher Wren ning Itaalia ja Prantsuse barokkpaleed.

Blenheimi palee koosneb põhiplokist, millele põhjast läheneb suur esihoov, mida ääristavad kaks tiiba, köök ja tallid, mis on põhiplokiga ühendatud sammaskäikudega. Fassaad ja sisehoov loovad raamitud lähenemise põhiplokile. Keskne sissepääs on portikus, mida ümbritseb frontoon. Välimust tasakaalustavad peahoone neljas nurgas olevad silmapaistvad tornid või kaljutornid, millest igaühel on skulptuurid. Sarnased tornid asuvad ka köögi ja talli külgedel. Katusejoont kaunistavad kullatud ja maalitud meeste ja loomade kujud. Seinu kaunistavad korintose piilarid ja dooria poolsambad, mille nurkades on eraldiseisvad lodžad.

Tähtsus 
Vanbrugh on panustanud Briti kultuuri, teatrisse ja arhitektuuri. Howardi lossi valmimisel tuli inglise barokk moodi üleöö. See tõi isoleeritud ja vaheldusrikka monumentaalse disaini kokku ühte. Vanbrugh vaatles massi ja perspektiivi viisil, kuidas arhitektid enne teda polnud. Vanbrugh tõi tähtsusele võidu tähistamist läbi arhitektuuri.

Viited 

Inglise arhitektid
Näitekirjanikud